ai4bharat/Pralekha huggingface dataset:
பிரதமர் அலுவலகம்
பாராலிம்பிக் போட்டியில் வெண்கலப் பதக்கம் வென்றதற்காக துப்பாக்கி சுடும் வீராங்கனை அவானி லெகாராவுக்கு பிரதமர் வாழ்த்து
டோக்கியோவில் நடைபெறும் பாராலிம்பிக் போட்டியில் வெண்கலப் பதக்கம் வென்றதற்காக துப்பாக்கி சுடும் வீராங்கனை அவானி லெகாராவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து சுட்டுரையில் பிரதமர் கூறியதாவது;
‘‘டோக்கியோ பாராலிம்பிக் போட்டியில் மேலும் பல அற்புத நிகழ்வுகள். அவானி லெகாராவின் அற்புதமான விளையாட்டால் உற்சாகம் அடைந்தேன். நாட்டிற்காக வெண்கலப் பதக்கத்தை பெற்று வந்ததற்கு வாழ்த்துகள். அவருடைய எதிர்கால முயற்சிகள் சிறப்பாக அமைய வாழ்த்துகிறேன். #Praise4Para ’’
ஆயுஷ்
மருத்துவ தாவரத் துறையில் இந்தியா-பெரு இடையிலான ஒத்துழைப்புக்கான ஒப்பந்தத்திற்கு மத்திய அமைச்சரவை அனுமதி
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய அரசின் ஆயுஷ் அமைச்சகத்திற்கு உட்பட்ட தேசிய மருத்துவ தாவர வாரியத்திற்கும், பெரு குடியரசின் சுகாதார அமைச்சகத்திற்குட்பட்ட தேசிய சுகாதார நிறுவனத்திற்கும் இடையேயான ஒப்பந்தத்தில் கையெழுத்திட அனுமதி அளிக்கப்பட்டது.
முக்கிய விளைவுகள்:
இரு நாடுகளிலும் மருத்துவ தாவர உயிரி பன்முகத்தன்மை மற்றும் மருத்துவ தாவரங்கள் அடிப்படையிலான உள்நாட்டு பாரம்பரிய மருத்துவ முறைகளும் ஏராளமாக இருப்பதை கருத்தில் கொண்டும், இருநாடுகளிடையேயான நெருங்கிய நட்புறவு மற்றும் ஒத்துழைப்பு அடிப்படையிலும், மருத்துவ தாவரத் துறையில் இருதரப்பு ஒத்துழைப்புகளை அதிகரிக்கும் விதமாகவும் இந்த ஒப்பந்தம் மேற்கொள்ளப்பட உள்ளது. இது இருநாடுகளுக்கும் மிகவும் முக்கியத்துவம் வாய்ந்த ஒப்பந்தமாகும். அத்துடன், மருத்துவ தாவரத் துறையில் இருநாடுகளிடையேயான ஒத்துழைப்புக்கு கட்டமைப்பு ரீதியான நடைமுறையை உருவாக்கவும் உதவிகரமாக இருக்கும்.
செலவு மதிப்பீடு:
இந்தத் திட்டத்திற்கு கூடுதல் நிதிச் செலவினம் ஏதும் தேவையில்லை. ஆராய்ச்சி, பயிற்சிகளை மேற்கொள்ளவும், மாநாடுகள் / கூட்டங்களை நடத்தவும், தேவையான நிதி ஆதாரங்கள், ஏற்கனவே பட்ஜெட்டில் ஒதுக்கீடு செய்யப்பட்ட நிதியிலிருந்தும், ஆயுஷ் அமைச்சகத்தின் தேசிய மருத்துவ தாவர வாரியத்தால் தற்போது செயல்படுத்தப்பட்டு வரும் திட்டங்கள் மூலமாகவும் ஈடு செய்யப்படும்.
கூடுதல் விவரங்களுக்கு www.pib.nic.in. என்ற இணையதளத்தைக் காணவும்.
இளைஞர் நலன் மற்றும் விளையாட்டு அமைச்சகம்
புதுதில்லியில் சர்வதேச மகளிர் தினக் கொண்டாட்டத்தின் ஒரு பகுதியாக ‘கேலோ இந்தியா தஸ் கா தம்’ என்ற 10 வகையான விளையாட்டுப் போட்டிகள் நடத்தப்படும் பிரமாண்ட நிகழ்ச்சியை மத்திய அமைச்சர் திரு அனுராக் சிங் தாக்கூர் தொடங்கி வைத்தார்
சர்வதேச மகளிர் தினக் கொண்டாட்டத்தின் ஒரு பகுதியாக ‘கேலோ இந்தியா தஸ் கா தம்’ என்ற 10 வகையான விளையாட்டுப் போட்டிகள் நடத்தப்படும் பிரமாண்ட நிகழ்ச்சியை மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாக்கூர் புதுதில்லியின் ஜவஹர்லால் நேரு விளையாட்டு அரங்கத்தில் தொடங்கி வைத்தார். இந்த விளையாட்டுப் போட்டி இந்தியாவில் உள்ள 50 நகரங்களில் ஒரே நேரத்தில் நடத்தப்படுகிறது.
இந்தப் போட்டித் தொடரை தொடங்கி வைத்து நிகழ்ச்சியில் பேசிய அமைச்சர் அனுராக் சிங் தாக்கூர், நாடு முழுவதும் கேலோ இந்தியா விளையாட்டுப் போட்டிகள் பல்வேறு பகுதிகளில் வெற்றிகரமாக நடைபெற்று வருவதன் விளைவாக 'தஸ் கா தம்' முன்முயற்சியானது பெண்கள் அதிக அளவில் இதுபோன்ற விளையாட்டுப் போட்டிகளில் பங்குபெறுவதை ஊக்குவிக்கும் என்பதற்கு மாற்றுக்கருத்து இல்லை என்றார். மார்ச் 10 முதல்  31-ம் தேதி வரையில் 10 வகையான விளையாட்டுகளில் இந்தியாவின் 26 மாநிலங்களில் சுமார் 50 நகரங்களில் நடைபெறும் இந்த விளையாட்டுப் போட்டியில் 15,000 தடகள வீராங்கனைகள் கலந்துகொள்கின்றனர். இந்த விளையாட்டுப் போட்டிக்காக மத்திய அரசு ரூ.1 கோடி நிதி அளிக்க மத்திய அரசு ஒப்புதல் அளித்துள்ளது.
இந்த நிகழ்வில் மத்திய விளையாட்டு ஆணையத்தின் தலைமை இயக்குநர் திரு சந்தீப் பிரதான் கலந்துகொண்டார். மேலும் 'கேலோ இந்தியா தஸ் கா தம்' நிகழ்வில் கலந்துகொண்டவர்களோடு சேர்த்து 2,000 தடகள வீராங்கனைகள் பங்குபெற்றனர்.
பிரதமர் அலுவலகம்
ஆயுஷ்மான் பாரத்திற்கு நன்றி – தொலைதூரத்தில் உள்ள இந்தத் தீவின் ஒருவர் வாழ்க்கை இயல்பாக மாறியது
ரத்தன் பராய் இப்போது ஆரோக்கியமான வாழ்க்கை நடத்துகிறார்
52 வயது நிறைந்த ரத்தன் பராய் அந்தமான் நிகோபாரின் ஒரு ஏழைக் குடும்பத்தைச் சேர்ந்தவர். அவர் நெஞ்சு வலியால் அவதிப்பட்டார்.
இதயத்தின் இடதுபக்க வலி மற்றும் அதிகமான வியர்வை காரணமாக அவர், போர்ட் பிளேரில் உள்ள ஜி பி பந்த் மருத்துவமனையில் சேர்க்கப்பட்டார். அவருக்குக் கடுமையான நீரிழிவு நோயும் இருந்தது. அவருக்கு தீவிரமான நெஞ்சு வலி இருப்பது பரிசோதனையில் தெரிய வந்தது. மருந்துகளால் அவர் தேறினாலும் கூடுதல் நிபுணத்துவ சிகிச்சைக்காக இந்தியாவுக்கு செல்லுமாறு இதய நோய் மருத்துவர்கள் பின்னர் தெரிவித்தனர்.
அந்தமான் நிகோபார் தீவுகளில் இதய நோய் சிகிச்சைக்கு வசதி இல்லாததால் இத்தகைய நோயாளிகள் இந்தியாவில் உள்ள கொல்கத்தா, சென்னை போன்ற நகரங்களுக்கு செல்ல வேண்டியிருந்தது.
ரத்தன் பராயிடம் போதிய பணம் இல்லாததால், இது அவருக்கு சிரமமாக இருந்தது. இருப்பினும் ஆயுஷ்மான் பாரத் – பிரதமரின் மக்கள் ஆரோக்கியத் திட்டத்தின் மூலம் இலவச காப்பீட்டுத் திட்டம் இருப்பதை அறிந்த போது, அவரது வாழ்க்கையில் புதிய நம்பிக்கை ஒளி பிறந்தது. பின்னர் அதன் உதவியுடன் அவரால் இலவசமாக சிகிச்சைப் பெற முடிந்தது.
இப்போது அவர் ஆரோக்கியமான மனிதராக இருக்கிறார். உலகின் மிகப்பெரிய சுகாதாரத் திட்டத்தின் வெற்றி பற்றி விளக்குவதற்காக பிரதமரை சந்தித்த 31 பயனாளிகளில் அவரும் ஒருவராக இருந்தார்.
சுற்றுலா அமைச்சகம்
இந்தியா, பிரேசில் மற்றும் தென் ஆப்பிரிக்கா சுற்றுலா அமைச்சர்களின் காணொலி கூட்டம்: இந்தியா நடத்தியது
இந்தியா, பிரேசில் மற்றும் தென் ஆப்பிரிக்கா  ஆகிய நாடுகளின் சுற்றுலா அமைச்சர்களின் காணொலி காட்சி கூட்டத்தை இந்தியா நேற்று நடத்தியது.
இந்திய சுற்றுலாத்துறை அமைச்சர் திரு ஜி.கிஷன் ரெட்டி, பிரேசில் சுற்றுலாத்துறை அமைச்சர் திரு கில்சன் மேக்கடோ நேட்டோ மற்றும் தென்கொரியா சுற்றுலாத்துறை துணை அமைச்சர் திரு ஃபிஸ் அமாஸ் மஹ்லலேலா ஆகியோர் நேற்று காணொலி காட்சி மூலம் சந்தித்து பேசினர்.
‘இப்சா’ உறுப்பு நாடுகள் இடையே சுற்றுலாத்துறை ஒத்துழைப்பை ஊக்குவிக்கவும், ஆய்வு செய்யவும், இப்சா சுற்றுலாத்துறை அமைச்சர்கள் கூட்டத்தை இந்தியா நடத்தியது.
இந்த கூட்டத்தில், கொவிட் தடுப்பூசி திட்டத்தை இந்தியா தீவிரமாக மேற்கொள்வதையும், 500 மில்லியன் தடுப்பூசிகளை செலுத்தி, உலகின் 2வது பெரிய நாடாக இந்தியா மாறியுள்ளதாகவும் சுற்றுலாத்துறை அமைச்சர் திரு ஜி கிஷன் ரெட்டி தெரிவித்தார். சர்வதேச சுற்றுலாப் பயணிகளின் வருகைக்காக, உள்நாட்டு சுற்றுலாத்துறையை தயார்படுத்துவதால், சுற்றுலா பொருளாதாரத்தையும் மீண்டும் வலுப்படுத்துவதில், உள்நாட்டு சுற்றுலாவின் முக்கியத்துவத்தை அமைச்சர்கள் வலியுறுத்தினர்.
சுற்றுலாத்துறையில் கொவிட்-19 பாதிப்பை சமாளிக்க சுற்றுலாவில் ஒத்துழைப்பை வலுப்படுத்துவதன் அவசியத்தை இப்சா சுற்றுலா அமைச்சர்கள் ஒப்புக்கொண்டனர்.
சுற்றுலாத்துறையில் ஒத்துழைப்பு மூலம், இப்சா நாடுகளின் முழு ஆற்றலை உணர, இணைந்து செயல்பட அமைச்சர்கள் தீர்மானித்தனர்.
சுற்றுலாத்துறை விரைவில் மீள, ஒத்துழைப்புடன் செயல்படும் கூட்டறிக்கை ஏற்றுக்கொள்ளப்பட்டதுதான் இந்த கூட்டத்தின் முக்கிய அம்சமாகும். சுற்றுலாத்துறை செயல்பாடுகள் பலவற்றை அமல்படுத்த, அந்தந்த நாடுகள் எடுக்க வேண்டிய நடவடிக்கைகளை அமைச்சர்கள் ஒப்புக் கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745420
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 185.55 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 11,365 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 185.55 கோடிக்கும் அதிகமான  டோஸ்கள் செலுத்தப்பட்டுள்ளன. 2,23,73,869 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.16 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 1,194. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,01,196.
இந்தியாவில் கடந்த 24 மணி நேரத்தில் 1,150 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,66,362 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 79.34 கோடி . வாராந்திரத் தொற்று 0.23 சதவீதமாக உள்ளது. தினசரித் தொற்று விகிதம் 0.25 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815094
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.27 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.27 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 20.16 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=18185485
பிரதமர் அலுவலகம்
ஆசிரியர்கள் தினத்தன்று ஆசிரியர்களுக்கு நன்றி தெரிவித்த பிரதமர், டாக்டர் ராதாகிருஷ்ணனுக்கு அஞ்சலி செலுத்தினார்
ஆசிரியர்கள் தினமான இன்று ஆசிரியர்களுக்கு நன்றி தெரிவித்த பிரதமர் திரு நரேந்திர மோடி, டாக்டர் எஸ் ராதாகிருஷ்ணனுக்கும் அஞ்சலி செலுத்தினார்.
இது குறித்து தனது சுட்டுரைப் பக்கத்தில் பதிவிட்டுள்ள பிரதமர், மாணவர்களின் மனங்களைச் செம்மைப்படுத்துவதிலும், நமது தேசத்தைக் கட்டமைப்பதிலும் ஆசிரியர்களின் பங்களிப்புக்கும், அவர்களின் கடின உழைப்புக்கும் நாம் நன்றியுடன் இருக்க வேண்டும். ஆசிரியர்கள் தினமான இன்று, ஆசிரியர்களின் சிறந்த முயற்சிகளுக்கு நாம் நன்றி செலுத்துகிறோம். டாக்டர் எஸ் ராதாகிருஷ்ணனுக்கு அவரது பிறந்த நாளன்று அஞ்சலி செலுத்துகிறோம் என்றார்.
"நமது நாட்டின் பெருமைமிகு வரலாற்றுடனான நமது இணைப்பை நமது அறிவுமிகுந்த ஆசிரியர்கள் தவிர வேறு யாரால் பலப்படுத்த முடியும்? சமீபத்திய மனதின் குரல் நிகழ்ச்சியில், சுதந்திரப் போராட்டத்தில் அதிகம் அறியப்படாதவர்களைப் பற்றி மாணவர்களுக்கு எடுத்துரைக்குமாறு ஆசிரியர்களுக்கு நான் யோசனை கூறியிருந்தேன்," என்று பிரதமர் மேலும் தெரிவித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1651488
நிதி அமைச்சகம்
ரூ 90 கோடி மதிப்புள்ள 12.9 கிலோ ஹெராயினுடன் இந்திரா காந்தி சர்வதேச விமான நிலையத்தில் சுங்கத்துறை அதிகாரிகளால் 2 பேர் கைது
போதைப்பொருள் கடத்தல்காரர்கள் மற்றும் குழுக்களுக்கு எதிரான நடவடிக்கைகளை தீவிரப்படுத்தும் விதமாக, புதுதில்லியில் உள்ள இந்திரா காந்தி சர்வதேச விமான நிலையத்தில் நைரோபியிலிருந்து  அபுதாபி வழியாக வந்த இரண்டு உகாண்டா நாட்டினரிடம் இருந்து 12.9 கிலோ ஹெராயினை சுங்க அதிகாரிகள் பறிமுதல் செய்தனர்.
2021 நவம்பர் 12 மற்றும் 13 தேதிகளின் இடைப்பட்ட இரவில். கைப்பற்றப்பட்ட போதைப்பொருளின் மதிப்பு, நடைமுறையில் உள்ள சர்வதேச விலையின்படி தோராயமாக ரூ 90 கோடி என மதிப்பிடப்பட்டுள்ளது.
போதைப்பொருளை கடத்தி வந்தவர்கள் உகாண்டா, கென்யா மற்றும் இந்தியா உள்ளிட்ட பல நாடுகள் வழியாகச் சென்றுள்ளனர். அவர்களின் செக்-இன் லக்கேஜின் போலியான அடிப்பகுதியில் ஹெரோயின் மறைத்து வைக்கப்பட்டிருந்தது.
இந்த வருடத்தில் மட்டும் தில்லி சுங்கத்துறையினர் 100 கிலோவுக்கும் அதிகமான ஹெராயினை பறிமுதல் செய்துள்ளனர். 26-க்கும் மேற்பட்டோர் கைது செய்யப்பட்டுள்ளனர்.
பயணிகள் வழித்தடத்தில் போதைப்பொருள் கடத்தல் முயற்சிகள் அதிகரித்துள்ள நிலையில், அனைத்து சர்வதேச விமான நிலையங்களிலும் வலுவான ஆய்வு மற்றும் சோதனையை இந்திய சுங்கத்துறை அதிகரித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1771521
பிரதமர் அலுவலகம்
ஜூலை 10ஆம் தேதி இயற்கை வேளாண் மாநாட்டில் பிரதமர் உரையாற்றுகிறார்
பிரதமர் திரு நரேந்திர மோடி, நாளை  காலை 11:30 மணிக்கு காணொலிக் காட்சி மூலம் இயற்கை விவசாய மாநாட்டில் உரையாற்றுகிறார்.
விடுதலையின் அமிர்தப் பெருவிழாவின் ஒரு பகுதியாக, 2022 ஆம் ஆண்டு மார்ச் மாதம் குஜராத் பஞ்சாயத்து மகாசம்மேளனத்தில் பிரதமர் ஆற்றிய உரையில் ஒவ்வொரு கிராமத்திலும் குறைந்தது 75 விவசாயிகளையாவது இயற்கை விவசாயத்தை மேற்கொள்ளுமாறு அறிவுறுத்தினார். பிரதமரின் இந்த தொலைநோக்குப் பார்வையால் வழிநடத்தப்பட்டு, சூரத் மாவட்டத்தில் உள்ள விவசாயிகள் குழுக்கள், தேர்ந்தெடுக்கப்பட்ட பிரதிநிதிகள், விவசாய உற்பத்தி சந்தைக் குழுக்கள் , கூட்டுறவு சங்கங்கள், வங்கிகள் போன்ற பல்வேறு பங்குதாரர்கள் மற்றும் நிறுவனங்களை ஊக்குவிக்கும் ஒருங்கிணைந்த முயற்சியை மேற்கொண்டது. இதன் விளைவாக, ஒவ்வொரு கிராம பஞ்சாயத்திலும் குறைந்தது 75 விவசாயிகள் அடையாளம் காணப்பட்டு, இயற்கை விவசாயத்தை மேற்கொள்ள உந்துதலும் பயிற்சியும் அளிக்கப்பட்டது. விவசாயிகள் 90 வெவ்வேறு குழுக்களில் பயிற்சி பெற்றனர். இவ்வாறு, மாவட்டம் முழுவதும் 41,000 க்கும் மேற்பட்ட விவசாயிகளுக்கு பயிற்சி அளிக்கப்பட்டது.
குஜராத்தின் சூரத்தில் இந்த மாநாட்டுக்கு ஏற்பாடு செய்யப்பட்டுள்ளது. சூரத்தில் இயற்கை விவசாயத்தை ஏற்றுக்கொண்ட ஆயிரக்கணக்கான விவசாயிகள் மற்றும் அதுதொடர்பான அனைத்து பிரதிநிதிகளின் பங்கேற்பு இதனை ஒரு வெற்றிக் கதையாக மாற்றும். இந்த மாநாட்டில் குஜராத் ஆளுநர் முதலமைச்சர் ஆகியோர் கலந்து கொள்கின்றனர்.
•••••••••••••
(
நிதி அமைச்சகம்
ஜம்மு-காஷ்மீரின் ஸ்ரீநகரில் 4 சிறுத்தை தோல்களை வருவாய் புலனாய்வு இயக்குநரக அதிகாரிகள் பறிமுதல்
ஜம்மு-காஷ்மீரின் ஸ்ரீநகர் பகுதிகளில் உள்ள சில கும்பல்கள் சட்டவிரோத வனவிலங்கு வர்த்தகத்தில் ஈடுபடுவதாகவும், சிறுத்தை தோல்களை விற்பனை செய்வதற்காக அவற்றை வாங்குபவர்களைத் தேடுவதாகவும் குறிப்பிட்ட உளவுத் தகவலை அடுத்து, வருவாய் புலனாய்வு இயக்குநரகம்  ஒரு நடவடிக்கையைத் தொடங்கியது. அதன்படி, கும்பலைச் சேர்ந்தவர்களைப் பிடிக்க விரிவான திட்டம் தீட்டப்பட்டது.
வாங்குவோர் போல் வேடமிட்டு, மும்பை மண்டல பிரிவு  அதிகாரி ஜம்மு காஷ்மீரில் உள்ள ஸ்ரீநகருக்கு வந்தார்.
பல சுற்று பேச்சுவார்த்தைகளுக்குப் பிறகு, விற்பனையாளர்கள் சிறுத்தையின் முதல் தோலை ஸ்ரீநகரில் தால்கேட் அருகே முன்பே நியமிக்கப்பட்ட இடத்திற்கு கொண்டு வந்தனர். கண்காணிப்பு பணியில் இருந்த அதிகாரிகள் குறிப்பிட்ட இடத்திற்கு அருகே சிறுத்தை தோலை வைத்திருந்த நபரை மடக்கி பிடித்தனர். அவர் கொடுத்த தகவலின் அடிப்படையில், ஸ்ரீநகரில் உள்ள பொது இடத்தில் மற்றொரு கூட்டாளியும் தடுத்து நிறுத்தப்பட்டார்.
மற்றொரு விற்பனையாளர் கும்பலுடன் தீவிர பேச்சுவார்த்தைகள் தொடர்ந்தன. இரவு நேர பேச்சுவார்த்தைக்குப் பிறகு, விற்பனையாளர்கள் இறுதியாக 3 சிறுத்தை தோல்களை முன்பே நியமிக்கப்பட்ட இடத்திற்கு கொண்டு வர ஒப்புக்கொண்டனர். தடைசெய்யப்பட்ட பொருளை  எடுத்துச் சென்ற 3 பேர் தடுத்து நிறுத்தப்பட்டனர். அவர்களிடம் இருந்து பெறப்பட்ட தகவலின்படி, இந்த பரிவர்த்தனையுடன் தொடர்புடைய மேலும் 3 பேர் அருகில் பொது இடத்தில் காத்திருப்பது தெரிய வந்தது. உடனடியாக 2 தனிப்படைகள் அனுப்பப்பட்டு 3 பேரை மடக்கிப் பிடித்தனர். இவ்வாறு, இந்த சட்டவிரோத வனவிலங்கு வர்த்தகத்தில் ஈடுபட்ட ஒரு காவல்துறை அலுவலர் உட்பட மொத்தம் 8 பேர் தடுத்து நிறுத்தப்பட்டு, மொத்தம் 4 சிறுத்தை  தோல்கள் மீட்கப்பட்டன. முதற்கட்ட விசாரணையில் லடாக், தோடா, உரி ஆகிய பகுதிகளில் இருந்து சிறுத்தைகள் வேட்டையாடப்பட்டது தெரியவந்தது.
திருத்தப்பட்ட வனவிலங்கு  சட்டம், 1972 இன் பிரிவு 50   இன் விதியின் கீழ் 4 சிறுத்தை தோல்கள் பறிமுதல் செய்யப்பட்டன.
வனவிலங்கு  சட்டம், 1972 இன் கீழ் பறிமுதல் செய்யப்பட்ட பொருள் மற்றும் குற்றம் செய்த 8 நபர்கள், 1972 ஆம் ஆண்டின் வனவிலங்கு  சட்டத்தின் கீழ், ஆரம்ப பறிமுதல் நடவடிக்கைகளுக்குப் பிறகு ஜம்மு-காஷ்மீரின் வனவிலங்கு பாதுகாப்புத் துறை அதிகாரிகளிடம் ஒப்படைக்கப்பட்டனர்.
பிரதமர் அலுவலகம்
முன்னாள் வெளியுறவு அமைச்சர் சுஷ்மா ஸ்வராஜுக்கு பிரதமர் புகழஞ்சலி செலுத்தியுள்ளார்
முன்னாள் வெளியுறவு அமைச்சர் சுஷ்மா ஸ்வராஜுக்குப் பிரதமர் திரு. நரேந்திர மோடி இன்று  புதுதில்லியில் அவரது இல்லத்தில் புகழஞ்சலி செலுத்தினார்.
சுஷ்மா ஸ்வராஜ் மறைவுக்கு இரங்கல் தெரிவித்த பிரதமர், “இந்திய அரசியலில் புகழுக்குரிய ஒரு அத்தியாயம் முடிவுக்கு வந்துள்ளது. பொதுமக்கள் சேவைக்காகவும், ஏழைகளின் வாழ்க்கை மேம்படவும் தம்மை அர்ப்பணித்துக் கொண்ட சிறந்ததொரு தலைவரின் மறைவுக்கு இந்தியா வருந்துகிறது. சுஷ்மா ஸ்வராஜ் அவர்களின் இரக்க குணம் பல கோடி மக்களின் ஈர்ப்பு சக்தியாக இருந்தது.
சுஷ்மா ஸ்வராஜ் அவர்கள் அனல் தெறிக்கும் பேச்சாளர், மிகச் சிறந்த நாடாளுமன்றவாதி. கட்சி எல்லைகளுக்கு அப்பால் அவர் மதிக்கத்தக்கவராகவும், பாராட்டப்படுபவராகவும் விளங்கினார். சித்தாந்த விஷயங்கள், பாஜக நலன் ஆகியவற்றில் அவர் சமரசமற்றவராக இருந்தார். கட்சியின் வளர்ச்சிக்குத் தீவிரமான பங்களிப்பைச் செய்தார்.
மிகச் சிறந்த நிர்வாகியான சுஷ்மா அவர்கள், தாம் வகித்த அமைச்சர் பதவிகளுக்கு உயர்ந்த தரத்தை அளித்தார். பல்வேறு நாடுகளுடனான இந்தியாவின் உறவுகளை மேம்படுத்தியதில் அவருக்கு முக்கியமான பங்கு இருந்தது. ஒரு அமைச்சராக அவரிடம் நம்மால் கருணையையும் காண முடிந்தது. உலகின் எந்தப் பகுதியில் இந்தியர்கள் பாதிக்கப்பட்டாலும் அவர்களுக்கு உதவி செய்து வந்தார்.
கடந்த 5 ஆண்டுகளில் வெளியுறவு அமைச்சராக சுஷ்மா அவர்கள் ஓய்வின்றி பணியாற்றிய விதத்தை என்னால் மறக்க முடியாது. உடல்நிலை சரியாக இல்லாத போதும் தமது பணிக்கு சாத்தியமான அனைத்து வகையிலும் அவர் நியாயம் செய்து வந்தார். தமது அமைச்சக விஷயங்களில் துல்லியமான ஞானம் பெற்றிருந்தார். அவரது உணர்வும், உறுதிப்பாடும் இணை இல்லாதவை.
சுஷ்மா அவர்களின் மறைவு தனிப்பட்ட முறையில் எனக்கு இழப்பாகும். இந்தியாவுக்கு செய்த அனைத்துப் பணிகளுக்காகவும் பெரு விருப்போடு அவர் நினைவுகூரப்படுவார். மிகவும் துயரமான இந்தத் தருணத்தில் அவரது குடும்பத்தார், ஆதரவாளர்கள், பற்றாளர்கள் ஆகியோருக்கு எனது ஆறுதலைத் தெரிவித்துக் கொள்கிறேன். ஓம் சாந்தி” என்று கூறியுள்ளார்.
முன்னாள் வெளியுறவு அமைச்சர் திருமதி. சுஷ்மா ஸ்வராஜ் நேற்று  இரவு புதுதில்லியில் காலமானார்.
கப்பல் போக்குவரத்து அமைச்சகம்
கொச்சின் கப்பல் கட்டும் தளத்தில் 15 நாள் இந்தி விழா
கொச்சி கப்பல் கட்டும் தளத்தில், 15 நாள் இந்தி விழா செப்டம்பர் 14ம் தேதி முதல் 28ம் தேதி வரை நடக்கிறது. இதில் ஊழியர்கள் மற்றும் குடும்பத்தினர், பயிற்சியாளர்கள், ஒப்பந்த தொழிலாளர்கள் இடையே பல போட்டிகள் நடத்தப்படுகின்றன. இந்தாண்டின் கருப்பொருள் ‘‘விடுதலையின் அம்ரித் மகோத்ஸவம்’’.
கொச்சின் கப்பல் கட்டும் தளம் ஊழியர்கள் இடையே கடந்த 14ம் தேதி அன்று இந்தி வினாடி வினா போட்டி நடத்தப்பட்டது. இதில் 96 ஊழியர்கள் தீவிரமாக பங்கேற்றனர். இந்த வினாடி வினா போட்டியின் முக்கிய நோக்கம், ஊழியர்கள் இடையே அலுவல் மொழி மற்றும் தற்சார்பு இந்தியாவை பற்றி விழிப்புணர்வை ஏற்படுத்துவதாக இருந்தது.
கடந்த 16ம் தேதி அன்று அழகிய இந்தி எழுத்து போட்டி நடத்தப்பட்டது. இதில் சுமார் 45 ஊழியர்கள் பங்கேற்றனர். இதில் விடுதலையின் அம்ரித் மகோத்ஸவம் பற்றிய சிறு குறிப்பு எழுத வேண்டும்.
சிறப்பு சேவைகள் மற்றும் கட்டுரைகள்
மத்திய மக்கள் தொடர்பு தருமபுரி கள அலுவலகம்சார்பில் ஒற்றுமை ஓட்டம்
நமது நாட்டின் முதல் துணை பிரதமரும் உள்துறை அமைச்சரும் இரும்பு மனிதருமான சர்தார் வல்லபாய் பட்டேலின் பிறந்த தினத்தை முன்னிட்டு நாடு முழுவதும் ஒற்றுமை ஓட்டம் நடைபெற்றது.
இதனையொட்டி தருமபுரி மத்திய மக்கள் தொடர்பு கள அலுவலகம் மற்றும் அரசு மேல் நிலைப்பள்ளி நல்லம்பள்ளி சார்பாக தேச ஒற்றுமைக்கான ஓட்டம் நடைபெற்றது.
அரசு மேல்நிலைப் பள்ளியில் தொடங்கிய இந்த ஓட்டம் நகரின் பல்வேறு பகுதிகள் வழியாக சென்று இறுதியாக பள்ளி மைதானம் வந்தடைந்தது. இதில் அரசு மேல்நிலைப் பள்ளி மாணவ மாணவிகள் திரளாக கலந்து கொண்டனர். இந்த விழிப்புணர்வு ஓட்டத்தை தர்மபுரி மாவட்ட விளையாட்டு அலுவலர் திருமதி டி. சாந்தி கொடியசைத்து துவக்கி வைத்தார்.
வட்டாட்சியர் கே.ஆறுமுகம், அகில இந்திய வானொலி நிகழ்ச்சி தலைமை பொறுப்பாளர் பூ. சின்னசாமி, கள விளம்பர அலுவலர் பிபின் எஸ். நாத், தலைமை ஆசிரியர் இ.பி.தங்கவேல் உள்ளிட்டோர் இந்த விழிப்புணர்வு நிகழ்ச்சிகளில் பங்கேற்றனர்.
இறுதியாக தேச ஒற்றுமைக்கான உறுதிமொழி மற்றும் தூய்மை பாரதத்தின் உறுதிமொழி ஏற்கப்பட்டது. இந்நிகழ்வின் தொடர்ச்சியாக பள்ளி வளாகம் மற்றும் பிற பகுதிகளில் தூய்மைப் பணிகள் நடைபெற்றன.
PIB Headquarters
கடலோரக் காவல்படையின் கிழக்குப் பிரிவு கமாண்டர் கூடுதல் தலைமை இயக்குநர் வி எஸ் பதானியா சென்னை வருகை
இந்திய கடலோரக் காவல்படையின் கிழக்குப் பிரிவு கமாண்டராக  கூடுதல் தலைமை இயக்குநர் திரு வி எஸ் பதானியா 01.11.2019 அன்று பதவியேற்றார். யார்க் டவுனில் உள்ள அமெரிக்க கடலோர காவல் பயிற்சியகத்தில் பயிற்சி பெற்றவரான இவர், தேடுதல் மற்றும் மீட்பு மற்றும் துறைமுக செயல்பாடுகள் பிரிவில் பயிற்சி பெற்றுள்ளார்.
ஹெலிகாப்டர் விமானியாக தகுதிபெற்ற கொடி அலுவலரான இவர், பாதுகாப்பு மற்றும் ராணுவக் கல்வியில் சென்னை பல்கலைக் கழகத்தின் முதுநிலை பட்டப்படிப்பையும் முடித்துள்ளார். மேலும், நீலகிரி மாவட்டம் வெலிங்டனில் உள்ள ராணுவப் பயிற்சிக் கல்லூரி மற்றும் புதுதில்லியில் உள்ள தேசிய ராணுவக் கல்லூரியிலும் இவர் படித்துள்ளார்.
கூடுதல் தலைமை இயக்குநர் திரு வி எஸ் பதானியா, ஆழ்கடல் ரோந்துக் கப்பலான ‘ராணி ஜிந்தன்’ மற்றும் கடலோர ரோந்து படகுகளான விக்ரஹா மற்றும் சாரங்க் உள்ளிட்டவற்றில் பல்வேறு முக்கியப் பொறுப்புகளை வகித்துள்ளார். கொடி அலுவலராக பதவி உயர்வு பெற்ற பின், கடலோரக் காவல்படையின் வடமேற்கு மற்றும் மேற்கு பிராந்திய கமாண்டராக நியமிக்கப்பட்ட இவர், கடலோர காவல் படை தலைமையகத்தில், துணைத் தலைமை இயக்குநர்  பொறுப்பையும் வகித்துள்ளார்.
தமது மதிப்புமிக்க சேவைக்காக, குடியரசுத் தலைவரின் வீர-தீர சேவை பதக்கமான தத்ரக்ஷாக்  பதக்கத்தையும் பெற்றுள்ளார். அவர், 2019 நவம்பர் 26 முதல் 28 வரை சென்னைக்கு தமது முதலாவது பயணமாக வந்துள்ளதாக பத்திரிகை தகவல் அலுவலக பாதுகாப்பு பிரிவு வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பொருளாதார விவகாரங்களுக்கான மத்திய அமைச்சரவைக் குழு
போயிங் 747-400 விமான சிறப்பு கூடுதல் பிரிவு விமானங்களுக்கான இழப்பீட்டை அதிகரிக்க அமைச்சரவை ஒப்புதல்
’சிறப்பு கூடுதல் பிரிவு விமானங்களுக்கான செயல்பாட்டு செலவுகளை பொருந்தும் வரிகளுடன் சேர்த்து ரூ. 336.24 கோடியில் இருந்து பொருந்தும் வரிகளுடன் சேர்த்து ரூ. 534.38 கோடியாக பி.747-400 விமானங்களை பாராமரிப்பதற்காக 10 சதவீத இழப்பீட்டு செலவு உயர்வுடன் விரிவுபடுத்த பிரதமர் திரு. நரேந்திர மோடி தலைமையில் இன்று நடைபெற்ற பொருளாதார விவகாரங்களுக்கான மத்திய அமைச்சரவை குழு கூட்டம் ஒப்புதல் அளித்துள்ளது.
நிறுவனத்தின் கடும் நிதி மற்றும் பணப்புழக்க நிலையை கருத்தில்கொண்டு மேற்கொள்ளப்பட்ட இந்த விரிவாக்கம் சில நிதிச் சுமையை எளிதாக்க உதவும்.
(Visitor Counter : 68
நுகர்வோர் நலன், உணவு மற்றும் பொது விநியோகம் அமைச்சகம்
இந்தியத் தரநிலைகள் பணியகம், ஐஐடி ரூர்க்கியுடன் ‘பிஐஎஸ் தரநிலைப் பேராசிரியர் இருக்கையை ’ நிறுவுவதற்கான புரிந்துணர்வு ஒப்பந்தத்தில் கையெழுத்திட்டது
இந்தியத் தரநிலைகள் பணியகம் , ரூர்க்கி இந்தியத் தொழில்நுட்பக் கழகம்  ஆகியவை 10 மார்ச் 2022 அன்று 'BIS தரநிலைப்படுத்தல் தலைவர் பேராசிரியர்' இருக்கையை ரூர்க்கி இந்தியத் தொழில்நுட்பக் கழகத்தில் நிறுவுவதற்கான புரிந்துணர்வு ஒப்பந்தத்தில்  கையெழுத்திட்டுள்ளன. தரநிலைப்படுத்தல் மற்றும் உறுதிப்படுத்திடும் மதிப்பீட்டிற்கான ஒரு நிறுவனத்தில் இந்தியத் தரநிலைகள் பணியகத்தால் நிறுவப்பட்ட முதல் தரநிலைப்படுத்தல் இருக்கைப் பதவி இதுவாகும்.
சிவில், மின்சரையால் , எந்திரவியல் , வேதியல் , நிலநடுக்கப் பொறியியல், நீர் வளங்கள் மற்றும் புதுப்பிக்கத்தக்க எரிசக்தித் திட்டங்கள் மேம்பாடு மற்றும் மேலாண்மை ஆகிய துறைகளில் கவனம் செலுத்துவதன் மூலம் நாட்டில் தரப்படுத்தல் மற்றும் உறுதிப்படுத்திடும் மதிப்பீடு துறையில் ஆராய்ச்சி மற்றும் மேம்பாடு, கற்பித்தல் மற்றும் பயிற்சிக்கு இந்தப் புரிந்துணர்வு ஒப்பந்தம் உதவும். உள்கட்டமைப்பு மேம்பாடு, மருத்துவ உயிரித் தொழில்நுட்பம் மற்றும் நானோ தொழில்நுட்பம், உயிரித் தொழில்நுட்பம், உயிரியல் பொருட்கள் போன்றவற்றில் தரநிலைகள் எவ்வாறு புதுமைகளை ஊக்குவிக்கலாம் மற்றும் எளிதாக்கலாம் என்பது குறித்து மாணவர்களுக்கு உணர்வூட்டுவதுடன் அவர்களை எதிர்கால தொழில்சார் சவால்களுக்கு சிறப்பாக தயார்படுத்துவதற்கும் இது உதவும்.
இந்தியத் தரநிலைகள் பணியகத் தலைமை இயக்குனர், திரு பிரமோத் குமார் திவாரி இந்த முயற்சிக்கான அர்ப்பணிப்பையும் தேவையான அனைத்து ஆதரவையும் வழங்குவதாக உறுதியளித்தார்.
நிதி அமைச்சகம்
பரிமாற்ற விகித அறிக்கை எண். 114/2020-சுங்கம் 
ஏற்றுமதி, இறக்குமதிக்கான துருக்கி லிரா பணப்பரிமாற்ற விகிதத்தை சுங்கத்துறை அறிவித்துள்ளது.
சுங்கத்துறைச் சட்டம் 1962  பிரிவு 14-இல் அளிக்கப்பட்ட அதிகாரத்தின் படி, மத்திய மறைமுக வரி மற்றும் சுங்க வாரியம் கீழ்கண்ட திருத்தத்தை மத்திய மறைமுக வரி மற்றும் சுங்க வாரியம் எண் 113/2020-சுங்கம்  என்ற அறிவிப்பை 2020 டிசம்பர் 17-ஆம் தேதி வெளியிட்டுள்ளது. இது டிசம்பர் 31-ஆம் தேதியிலிருந்து அமலுக்கு வருகிறது.
அட்டவணை ஒன்றில் கூறப்பட்டுள்ள அறிவிப்பில் வரிசை எண் 18-இன் படி அதனுடன் தொடர்புடைய உள்ளீடுகள் பின்வருமாறு மாற்றப்படுகிறது.
ஒரு துருக்கிய லிராவுக்கு ஈடான இந்திய ரூபாயின் மதிப்பு இறக்குமதி செய்யும் பொருள்களுக்கு ரூ. 10.25 என்றும், ஏற்றுமதி செய்யும் பொருள்களுக்கு ரூ.9.65 என்றும் இருக்கும் என்று அறிவிப்பில் தெரிவிக்கப்பட்டுள்ளது.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1684620
பாதுகாப்பு அமைச்சகம்
ஆம்ஃபெக்ஸ் 2023, முப்படைகளின் கூட்டுப் பயிற்சி நிறைவு
முப்படைகள், தரையிலும் நீரிலும் மேற்கொண்ட ராணுவக் கூட்டுப் பயிற்சியான ஆம்ஃபெக்ஸ் 2023, ஆந்திர பிரதேச மாநிலம் காக்கிநாடாவில் கடந்த 17 முதல் 22-ஆம் தேதி வரை நடைபெற்றது. தரை மற்றும் நீரில் செயல்படும் முப்படைகளின் இயங்குதன்மை மற்றும் இணக்கத்தை மேம்படுத்துவதே இந்தக் கூட்டுப் பயிற்சியின் நோக்கமாகும். காக்கிநாடாவில் முதன் முறையாக நடைபெற்ற ஆம்ஃபெக்ஸ் 2023, இதுவரையில் நடைபெற்ற கூட்டுப் பயிற்சிகளைவிட மிக பிரம்மாண்டமான அமைந்தது. தரை மற்றும் நீர் சார்ந்த செயல்பாடுகளின் அனைத்து விதமான சவாலான பயிற்சிகளும் மேற்கொள்ளப்பட்டன. வீரர்களின் பயிற்சியை கிழக்கு கடற்படை தலைமைத் தளபதி வைஸ் அட்மிரல் சஞ்சய் வாட்சாயன் ஆய்வு செய்தார்.
இந்திய கடற்படையில் தரையிலும் நீரிலும் இயங்கக்கூடிய கப்பல்கள், ஹெலிகாப்டர்கள் மற்றும் விமானங்கள் முதலியவையும், இந்திய ராணுவத்தின் சிறப்பு படைகள், பீரங்கி மற்றும் கவச வாகனங்கள் அடங்கிய 900 குழுக்களும், இந்திய விமானப்படையின் ஜாகுவார் போர் விமானங்களும், சி 130 ரக விமானங்களும் பயிற்சியில் பங்கேற்றன.
(AP/RB/KRS